|  |  |
| --- | --- |
| Numri i lëndës: | 2023:186680 |
| Datë: | 11.11.2024 |
| Numri i dokumentit: | 06433641 |

**P.nr.101A/23**

**NË EMËR TË POPULLIT**

**GJYKATA THEMELORE NE PRISHTIË – DEGA FUSHË KOSOVË -** Departamenti i Përgjithshëm, Divizioni Penal, sipas Gjyqtares Laura Hoti Statovci, në lëndën penale të akuzuarit M.A., i akuzuar për veprën penale Vjedhje neni 313 par 1 të KPRK-së, duke vendosur sipas aktakuzës së Prokurorisë Themelore në Prishtinë – Departamenti i Përgjithshëm PP.II.nr.5183/23 të datë 04.09.2024 në seancën e shqyrtimit fillestar publik të mbajtur me datë 08.11.2024, në pranin e Prokurorit të Shtetit Blerim Igrishta, të akuzuarit M.A. dhe të dëmtuarës Q. S. me datë 08.11.2024 mori dhe publikisht shpalli ndërsa me datë 11.11.2024 përpiloi këtë:

# A K T GJ Y K I M

I pandehuri M.A., i biri i T. dhe nëna L., e gjinisë K., i lindur me ..... në G., me vendbanim në F.K., Lagja 29 rr “M...” nr., me numër personal .......... të dhëna këto të vërtetuara nga dokumenti i letërnjoftimit të lëshuar nga MPB, nuk ka të kryer shkollë, i pamartuar, i gjendjes së dobët ekonomike, rom, Shtetas i Republikës së Kosovës.

**ËSHTË FAJTOR**

Sepse:

Me datë 13.01.2023, rreth orës 14:26h, në rrugën “D...”, në F.K saktësisht ne ordinancën “M. D”, i pandehuri me qëllim të përvetësimit në mënyrë të kundërligjshme të pasurisë së huaj për vete, i’a merr pasurinë e luajtshme këtu të dëmtuarës ordinancës “M.D”, në atë mënyrë që i pandehuri ditën kritike hyn në ordinancën e lartcekur dhe nga aty e merr telefonin e tipit “samsung” A-10, i cili ishte i vendosur mbi tavolinë dhe nga aty largohet me shpejtësi të cilin me pas e vëren punëtorja e ordinancës Q.S. me ç ‘rast të dëmtuarës ordinancës “M.D”, i ka shkaktuar dem të konsiderueshëm material.

* Me këtë ka kryer veprën penale *Vjedhje* nga neni 313 par 1 të KPRK-së.

Andaj, gjykata në bazë të nenit të lartcekur dhe neneve 4, 7, 8, 9, 10, 17, 21, 38, 39, 40 ,48, 70, 71, 72 dhe 313 par 1 të KPRK-së dhe neneve 358, 359, 360 dhe 364 të KPPRK-së, të akuzuarin e:

**GJYKON**

1. Dënim me kusht, duke i shqiptuar dënim me burgim në kohëzgjatje prej 6 (gjashtë) muaj dhe dënim me gjobë në shumen prej 500.00 (pesëqind) €uro të cilat dënime nuk do të ekzekutohet në afat prej një (1) viti nëse i akuzuari gjatë kësaj periudhe nuk kryen vepër të re penale si dhe
2. Obligohet i akuzuari që në emër të shpenzimeve të procedurës gjyqësore të paguaj shumën prej 20 (njëzet) në emër të paushallit gjyqësor, si dhe shumën prej 20 (njëzet) euro në emër të kompensimit të viktimave të krimit, të gjitha këto në afat prej 30 ditësh nga dita e plotfuqishmërisë së këtij aktgjykimi.
3. I dëmtuari M.D. me seli në F. K. për realizimin e kërkesës pasurore-juridike, udhëzohet që ta realizon në procedurë të rregullt civilo-juridike.

**A r s y e t i m**

Prokuroria Themelore në Prishtinë - Departamenti i Përgjithshëm, ka paraqitur Aktakuzë PP.II.nr.5183/23 të datë 04.09.2024, ndaj të akuzuarit M.A. për shkak të dyshimit të bazuar mirë se ka kryer veprën penale Vjedhje neni 313 par 1 të Kodit Penal të Republikës së Kosovës (KPRK-së, 06/L-074).

Gjykata lidhur me këtë çështje penale ka mbajtur seancën e shqyrtimit fillestarë me datë 08.11.2024 në praninë e prokurorit të shtetit Blerim Igrishta dhe të pandehurit M.A. ku i pandehuri u njoftuan me të drejtat e tij, me aktakuzën dhe provat kundër tij. Pas kësaj prokurori i shtetit lexoj aktakuzën kundër të pandehurit.

Pas leximit të aktakuzës nga prokurori i pandehuri u deklarua se e pranojnë fajësinë për veprën penale për të cilat akuzohet sipas aktakuzës.

Pas deklarimit të pandehurit dhe mendimit të prokurorit se nuk e kundërshton pranimin e fajësisë, Gjykata konstatoj se i pandehuri ka pranuar fajësinë në mënyrë vullnetare dhe pa asnjë presion, i pandehuri është i vetëdijshëm për pasojat e pranimit të fajësisë, si dhe të gjitha kërkesat nga neni 248 par. 1 të KPPRK-së janë përmbushur. Ashtu që gjykata aprovon deklarimin për pranimin e fajësisë nga ana e të pandehurit.

Duke pas parasysh se gjykata ka aprovuar pranimin e fajësisë nga ana e të akuzuarit dhe ka vërtetuar se nuk ekziston asnjë rrethanë nga neni 357 par.1 pika 1.1, 1.2 dhe 1.3 të KPPRK-së, si dhe faktin se janë plotësuar kushte nga neni 242 par. 6 lidhur me par. 2 të KPPRK-së, atëherë ne ketë çështje penale nuk është zbatuar procedura e provave, por gjykata pas deklarimit të akuzuarve se e pranojnë fajësinë në kuptim të nenit 242 par. 6 të KPPRK-së ka vazhduar me shqiptimin e dënimit.

Me faktet e ofruara ne shkresat e lëndës, e po ashtu me pranimin e fajësisë nga ana e të pandehurit është vërtetuar gjendja faktike si në dispozitiv te këtij aktgjykimi. Nga gjendja e vërtetuar faktike si është përshkruar në dispozitiv të këtij aktgjykimit, rrjedh se në veprimet e të pandehurit M.A. qëndrojnë të gjitha elementet e veprës penale Vjedhje nga neni 313 par 1 të KPRK-së.

Sa i përket fajësisë gjykata ka gjetur se i akuzuari e ka kryer veprat me dashje, ndërsa gjatë procedurës penale nuk janë paraqitur rrethana të cilat do ta zvogëlojnë apo përjashtojnë përgjegjësin penale të akuzuarit, kështu që i njëjti është penalisht përgjegjës.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe renduese ne kuptim te nenit 70 te KPRK-se. Kështu si rrethana lehtësuese për te akuzuarin,gjykata ka vlerësuar pranimin e fajësisë, si dhe faktin se i pandehuri nuk ka qenë ndonjëherë i dënuar për ndonjë vepër penale nga ana e Gjykatës, ndërsa rrethanë posaçërisht renduese nuk gjeti.

Andaj, duke vlerësuar këto rrethana, Gjykata ne kuptim te nenit 48 te KPRK-se te akuzuarin e gjykoi si ne dispozitiv te këtij aktgjykimit, me te cilin do te arrihet edhe qëllimi i dënimit.

Gjykata ka ardhur ne përfundim se dënimi i shqiptuar te akuzuarit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen veçanërisht llojin e njëjte të veprës penale, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale ne përputhje me nenin 38 te KPRK-se.

Duke u bazuar ne nenin 449 par. 2 pika 2.6 dhe 452 par.1 te KPPRK-se si dhe në bazë të nenit 36 par.3 nën par. 3.1 të Ligjit për kompensimin e viktimave të krimit nr.08/L-109, Gjykata ka vendosur për shpenzimet e procedurës penale në shumën e përgjithshme prej 40 €uro.

Nga arsyet e cekura më lartë dhe me zbatimin e nenit 364 të KPPK-së është vendosur si në dispozitiv të këtij aktgjykimi.

GJYKATA THEMELORE NË PRISHTINË-DEGA FUSHË KOSOVË,

DEPARTAMENTI I PËRGJITHSHËM PENAL

P.nr.101A/23 datë 11.11.2024

**Gjyqtarja e vetme Gjykuese**

**\_\_\_\_\_\_\_\_\_\_\_\_\_\_\_\_\_\_\_\_\_**

**Laura Hoti Statovci**

KËSHILLA JURIDIKE: Kundër këtij aktgjykimi palët kanë te drejtë të parashtrojnë ankesë në afat prej 30 ditësh, nga dita e pranimit të të njëjtit. Ankesa i dërgohet Gjykatës së Apelit në Prishtinë përmes kësaj Gjykate.